stanford-oval/wikipedia huggingface dataset:
Rostock (piirikunta)

Rostock (saks. Landkreis Rostock) on piirikunta Mecklenburg-Etu-Pommerin osavaltiossa Pohjois-Saksassa. Piirikunnan pinta-ala on 3 421 neliökilometriä ja asukasluku 210 732 vuonna 2012. Piirikunta luotiin 2011 yhdistämällä entiset Bad Doberanin ja  Güstrowin piirikunnat.
Piirikunta rajautuu pohjoisessa Itämereen ja ympäröi Rostockin kaupunkipiiriä, koillisessa se rajautuu Vorpommern-Rügenin piirikuntaan, kaakossa Mecklenburgische Seenplatten piirikuntaan, lounaassa Ludwigslust-Parchimin piirikuntaan ja lännessä Nordwestmecklenburgin piirikuntan.
Rostockin piirikunnan sijainti Mecklenburg-Etu-Pommerin osavaltiossa.
Aiheesta muualla

Kuvia tai muita tiedostoja aiheesta Rostock (piirikunta) Wikimedia Commonsissa
Piitikunnan verkkosivut landkreis-rostock.de (saksaksi)
Mecklenburg-Etu-Pommerin piirikunnat ja kaupunkipiirit
Ludwigslust-Parchim
Mecklenburgische Seenplatte
Nordwestmecklenburg
Rostock
Rostock (piirikunta)
Schwerin
Vorpommern-Greifswald
Vorpommern-Rügen
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: de:Landkreis Rostock

Käännös suomeksi
See You Again (Miley Cyrusin kappale)

| ”See You Again” Miley Cyrus |
| --- | --- | --- |

Singlen tiedot
 Albumilta: Meet Miley Cyrus
 Julkaistu: 19. joulukuuta 2007
 Tyylilaji: Elektroninen musiikki, Pop rock, Teen Pop
 Kesto: 03.10
 Levy-yhtiö: Hollywood Records
Miley Cyrusin muut singlet
| ”Ready, Set, Don't Go” 2007 | ”See You Again” 2007 | ”Start All Over” 2007 |
See You Again on yhdysvaltalaisen laulaja-näyttelijä Miley Cyrusin debyyttisingle sekä ensimmäisenä julkaistu single hänen debyyttialbumiltaan Meet Miley Cyrus. Kappaleen sävelsi Cyrus (silloin tunnettu nimellä Destiny Hope Cyrus), Antonina Armato ja Tim James, joista Armato ja James myös tuottivat kappaleen. Se julkaistiin 19. joulukuuta 2007 ja levy-yhtiönä toimi Hollywood Records. Kappaleen remix-versio "Rock Mafia remix" julkaistiin 11. elokuuta 2008 toisena singlenä Cyrusin toiselta studioalbumilta Breakout (2008). Tyylilajiltaan kappale on tanssi-poppia, joka sisältää vaikutteita monista muista tyylilajeista, kuten elektronisesta musiikista. Sanat taas kertovat teiniromanssista.
"See You Again" sai positiivisen vastaanoton kriitikoilta. Monet kehuivat kappaleen menevää soundia ja Cyrusin vokaaleita, kehuen hänen ääntään "särmäkkääksi". Myöhemmin siitä tuli myös Cyrusin ensimmäinen kaupallisesti hyvin pärjännyt single. Kappale esitteli hänet uudelle yleisölle ja uusille maille. Kappaleesta tuli Cyrusin parhaiten listoilla sijoittunut single koko aikana, kun se sijoittui sijalle kymmenen Billboard Hot 100 - listalla. Kansainvälisesti sen parhain sijoitus oli Canadian Hot 100 - listalla, jossa se sijoittui sijalle neljä. Vaikka musiikkivideota ei koskaan kuvattu, niin sille annettiin mainostava musiikkivideo, joka otettiin Cyrusin vuoden 2008 Disney Channel Games - live-esiintymisestä. Kappale esiintyi Cyrusin molempien kiertueiden kappalelistalla: Best of Both Worlds Tour (2007-2008) ja Wonder World Tour (2009). Kappaleesta ovat tehneet cover-version esimerkiksi Little Boots ja Breathe Carolina.
Tausta

Singlen "See You Again" kirjoitti Miley Cyrus, Antonina Armato sekä Tim James, joista kaksi viimeksi mainittua tuottivat myös singlen. Tyylilajiltaan single on elektronista musiikkia ja uutta aaltoa.
Singlestä tuli Cyrusin ensimmäinen, joka on päässyt Top kymmenen hitin joukkoon: se sijoittui sijalle 10 Billboard Hot 100 -listalla, josta tuli suurin hitti hänen debyyttialbumillaan Meet Miley Cyrus. "See You Again" sijoittui myös kymmenen parhaan joukkoon Australiassa ja ansaitsi platinaa. Singlestä on tehty myös remix - versioita, kuten "Rock Mafia Mix", joka julkaistiin singlenä Isossa-Britanniassa. Kyseisellä alueella Cyrusin single menestyi kahdenkymmenen parhaan joukkoon.
Tyyli

"See You Again" on kohtuullisen nopeatempoinen kappale: Tempo on 139 lyöntiä minuutissa, ja kappaleen sävelläji on A-molli. Kappaletta voisi verrata laulaja Corey Hartin kappaleeseen "Sunglasses At Night".
Vastaanotto

Bill Lamb About.comista antoi kappaleelle 4.5 tähteä viidestä kehuen kappaleen menevää soundia. Hän oli myös sitä mieltä, että Cyrus onnistui vokaaleissa ja kertosäkeen ja mainitsi Cyrusin särmäkkään äänen kertosäkeen aikana. Kappaleen vokaaleita hän kuvasi "mehukkaiksi ja dramaattisiksi". Hän kuvaili kappaleen sanoja "teiniromanssi draamaksi".
Live-esitykset

Cyrus esitti kappaleet "See You Again" ja "G.N.O. (Girls' Night Out)" vuoden 2007 Disney Channel Games - tilaisuudessa, joka kuvattiin Orlandossa, Floridassa. Tämä liveversio näytetään Disney: Sing It -laulupelillä, josta kappale löytyy: Liveversio näytetään taustalla. Cyrus esitti kappaleen uudelleen vuoden 2008 Disney Channel Games - tilaisuudessa.
25. heinäkuuta 2008 hän esitti kappaleen NBC:n Today Showssa ja 28. elokuuta 2009 livenä uudestaan samassa ohjelmassa. 8. huhtikuuta 2008 "See You Again" oli toinen kahdesta kappaleesta, jotka Cyrus esitti American Idolin erikoisjaksossa "Idol Gives Back". "See You Again" oli myös osa Cyrusin ensimmäistä konserttia nimeltään Best of Both Worlds Tour (2007–08). Kiertueella Cyrus esitti kappaleen omana itsenään. Ennen kappaletta konsertissa nähtiin kolme lämmittelijäyhtyettä: Jonas Brothers, ("Year 3000"), Aly & AJ ("Rush") ja Everlife. Esiintymisien aikana Cyrusilla oli päällään valkoinen toppi, jonka päällä oli musta, paksu vyö ja mustat leggingsit, joissa oli raita molemmissa sivuissa. Cyrusilla oli kiharaksi laitetut hiukset. 27. lokakuuta 2008 Cyrus esiintyi Berliinissä, Saksassa esittäen pitkän listan suosituimpia kappaleitaan, joista "See You Again" oli myös yksi.
19. tammikuuta 2009 Cyrus esitti singlensä Barack Obaman tilaisuudessa Kids' Inaugural: "We Are the Future", Washingtonissa. Cyrus esitti kyseisen kappaleen ja muita kappaleita 24. huhtikuuta 2009 Lontoon Apple Storessa. Nämä esitykset nauhoitettiin ja myytiin yksinomaisesti Ison-Britannian iTunes Storessa live-EP:nä nimeltään iTunes Live from London. 7. kesäkuuta 2009 Cyrus esitti kappaleen ja muita luomuksiaan A Time for Heroes -karnevaaleilla. 25. lokakuuta 2009 Cyrus esitti kappaleen livenä City of Hope -konsertissa, jonka tarkoituksena oli nousta syöpää vastaan. Cyrusin lisäksi konsertissa esiintyivät esimerkiksi Demi Lovato, Jesse McCartney ja Jonas Brothers.
Cyrusin syyskuussa 2009 alkaneella ja joulukuussa 2009 kiertueella hän esitti singlen "See You Again" toiseksi viimeisenä kappaleena. Kyseinen konserttikiertue kantaa nimeä Wonder World Tour. Kyseisessä esityksessä Cyrusin taustatanssijat astuivat lavalle samalla kun näytöiltä näytettiin käveleviä robootteja. Taustatanssijat tekivät samaa liikettä (olivat olevinaan myös robotteja). Taustatanssijoilla oli yllään valkoinen vaate, missä oli mustia raitoja. Cyrus ilmestyi lavalle lavan alta. Hänellä oli yllään farkusta tehdyt minishortsit, valkoinen toppi ja musta liivi, jossa oli piikkejä ja mustat bootsit. Esityksessä oli mukana myös vaikeaa koreografiaa. Hänen ensimmäinen live-esiintymisensä, joka on näytetty televisiossa Yhdysvaltojen ulkopuolella oli Rock in Rio -konsertissa Lissabonissa, Portugalissa on 29. toukokuuta 2010. Konsertissa Cyrus näytteli paljon paljasta ihoa, joka herätti kohua mediassa. Seuraavaksi hän esitti sen 4. kesäkuuta 2010 Rock In Rio -konsertissa Madridissa, Espanjassa.
Rock Mafia Remix

Kappaleesta "See You Again" tehtiin myös remix-versio "Rock Mafia Remix", joka julkaistiin Cyrusin toisella studioalbumilla Breakout. Remix-versio julkaistiin vain Isossa-Britanniassa, missä siitä tuli myös single. Se julkaistiin ensin digitaalisesti 11. elokuuta 2008 ja virallisesti 25. elokuuta 2008. "Rock Mafia Remix" tunnetaan myös nimellä "2008 Mix". 12. lokakuuta 2008 Cyrus esitti sen livenä BBC Switch Live - konsertissa, joka on teini-ikäisille suunnattu konsertti Isossa-Britanniassa.
Cover-versiot

Monet artistit ja bändit ovat tehneet kyseisestä singlestä oman versionsa.
| Kappaleen nimi | Esittäjä | Esitetty kieli | Albumilta |
| --- | --- | --- | --- |
| See You Again | Breathe Carolina  | Englanti | Punk Goes Pop 2 |
| See You Again | Year One  | Englanti |  |
| See You Again | The Mae Shi  | Englanti |  |
| See You Again | Heroes For Hire  | Englanti |  |
| See You Again | Brian McFadden  | Englanti | Live-esitys Australiassa |
| See You Again | Little Boots  | Englanti |  |
| See You Again | Krystle Nicole Russin  | Englanti |  |
Sisällys

US / AU CD Single / EU Digital Download
"See You Again" (Albumiversio) – 3:10
US Maxi-CD Single
"See You Again" (Johnny Coppola Dance You Again Remix Edit) – 3:17
"See You Again" (Johnny Coppola Dance You Again Remix) – 4:01
"See You Again" (Mark Roberts Ultimix) – 4:27
EU Remix CD Single
"See You Again" (Rock Mafia Remix) –  3:16
EU 2-Track Remix CD Single
"See You Again" (Rock Mafia Remix) –  3:19
"See You Again" (Moto Blanco Radio Edit) – 4:00
EU Remix Maxi-CD Single
"See You Again" (Rock Mafia Remix) –  3:15
"See You Again" (Moto Blanco Radio Edit) – 3:58
"See You Again" (Instrumental) –  3:10
Sisällys > Muut versiot

Albumiversio - 3:10
Instrumentaalinen versio - 3:10
Rock Mafia Remix - 3:16
Johnny Coppola Dance You Again Remix - 4:01
Johnny Coppola Dance You Again Remix Edit - 3:17
Mark Roberts Ultimix - 4:27
Moto Blanco Radio Edit - 3:58
Moto Blanco Club Mix - 8:12
Wideboys Club Mix - 6:35
Wideboys Radio Edit - 3:42
Listasijoitukset ja menestys > Listasijoitukset

| Lista (2008) | Paras sijoitus |
| --- | --- |
Australian singlelista : 6
Itävallan singlelista : 30
Belgian singlelista (Flanders) : 43
European Hot 100 : 38
Saksan singlelista : 52
Unkarin singlelista : 7
Uuden-Seelannin singlelista : 11
Britannian singlelista : 11
Billboard Hot 100 : 10
Billboard Pop Songs : 4
Billboard Digital Songs : 5
Billboard Adult Pop Songs : 21
Listasijoitukset ja menestys > Menestys

| Maa | Menestys |
| --- | --- |
Australia: Platinaa 
Uusi-Seelanti: Kultaa 

Cyrus esittämässä singlenä "See You Again" livenä Wonder World Tour 2009 - kiertueella.
Rock-bändi Breathe Carolina teki cover-version kappaleesta "See You Again" kokoelmalevylleen Punk Goes Pop 2.
Ryōsuke Irie
Aiheesta muualla

Profiili Japanin olympiakomitean sivuilla (Arkistoitu – Internet Archive) (englanniksi)
Sienijärvi

| Sienijärvi |
| --- | --- |
Valtiot:  Suomi
Maakunnat:  Etelä-Savo
Kunnat:  Kangasniemi
Koordinaatit:  62°04′05″N, 26°44′12″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Puulaveden alue (14.92)
Laskupuro:  puro Pienempiveteen
Järvinumero:  14.927.1.018
Mittaustietoja
Pinnankorkeus:  126,3 m  
Pituus:  6,09 km  
Leveys:  1,463 km  
Rantaviiva:  23,669 km  
Pinta-ala:  2,65876 km²  
Tilavuus:  0,01338615 km³  
Keskisyvyys:  5,03 m  
Suurin syvyys:  21 m  
Saaria:  8 
 fiSienijärvi 
Sienijärvi on Etelä-Savossa Kangasniemellä Kutemajärven kylässä Korholan lähellä sijaitseva järvi.
Maantietoa

Sienijärvi on 6,1 kilometriä pitkä, 1,5 kilometriä leveä, ja sen pinta-ala on 266 hehtaaria eli 2,7 neliökilometriä. Se on osittain jääkauden muovaamana luode-kaakko-suuntainen. Järvellä on kartan mukaan 8 saarta, joista yksi on Tuomaansaari. Järvi on luodattu ja siitä on julkaistu syvyyskartat. Järven tilavuudeksi on määritetty 13,39 miljoonaa kuutiometriä eli 0,01339 kuutiokilometriä ja sen keskisyvyydeksi on saatu 5,0 metriä. Sen syvänteessä on 21 metriä syvää ja syvänne sijaitsee Riuttalahden suulla . Järven rantaviivan pituus on 23,7 kilometriä. Sienijärvellä on yleinen uimaranta.
Vesistösuhteet

Järvi sijaitsee Kymijoen vesistössä (vesistöaluetunnus 14) Mäntyharjun reitin valuma-alueen (14.9) Puulaveden alueella (14.92), jonka Malloksen valuma-alueeseen (14.927) järvi kuuluu. Järven vedenpinnan korkeus on 126,3 metriä mpy.
Sienieläimet

| Sienieläimet |
| --- | --- |

Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Sienieläimet Porifera  Grant, 1836
Luokat
 Kalkkisienet (Calcarea)  Sarveispiisienet (Demospongiae)  Lasisienet (Hexactinellida)  Homoscleromorpha 
Katso myös
   Sienieläimet Wikispeciesissä   Sienieläimet Commonsissa 
Infobox OKNimi-testi OK: 
Sienieläimet (Porifera) on eläinkunnan pääjakso, joka käsittää yli 5 000 etenkin merissä elävää lajia.
Rakenne

Sienieläimen perusrakenne on säkkimäinen (ns. askoni-tyyppi), jossa varsinaisia kudoksia ja elimiä ei ole. Tyvi tai jalka on yleensä kiinni kasvualustassa, ja vastakkaisessa päässä on suuaukko. Keskelle jäävän ontelon sisäpinnalla on kaulussiimasoluja eli koanosyyttejä, joiden siimojen liike aiheuttaa seinissä olevista aukoista, pooreista, sisään ja suuaukosta ulos suuntautuvan vesivirran. Näiden avulla sienieläin saa vedestä ravintohiukkasia.
Sienieläimet elävät ns. runkokunnissa, jolloin yksilöt eivät ole itsenäisiä. Perustyyppiä mutkikkaampia ovat sykoni, jossa kaulussiimasolut ovat syvennyksissä, ja leukoni, jossa ne ovat kanavien yhdistämissä siimakammioissa. Sienieläimet lisääntyvät tavallisesti jakautumalla tai silmikoimalla, mutta myös talvisilmujen (gemmula) avulla sekä suvullisesti.
Sienieläinluokat

Sienieläimet on perinteisesti jaettu tukirangan perusteella kolmeen luokkaan. Nykyään ryhmää Homoscleromorpha pidetään neljäntenä luokkana.
Sarveispiisienet (Demospongiae)
Lasisienet (Hexactinellida)
Kalkkisienet (Calcarea)
Homoscleromorpha
Sarveispiisieniä ovat mm. pesusieni ja Suomessa elävät neljä lajia, mm. murtovesisieni (Ephydatia fluviatilis) ja järvisieni (Spongilla lacustris). Se viihtyy seisovassa vedessä ja muodostaa pohjakiviin tai laitureihin kymmenien senttimetrien pituisia haarovia, mikroskooppisen pienten levien vuoksi vihertäviä runkokuntia.
Riutta-akvaarioissa voi pitää sarveispiisieniä ja kalkkisieniä, niitä tulee sinne joskus elävän kiven mukana. Monet kalalajit syövät niitä mielellään.
Aiheesta muualla

Advanced Aquarist (Arkistoitu – Internet Archive)
Sakala (muinaismaakunta)

Viron ja lähiseudun muinaismaakunnat
Sakala oli muinaismaakunta nykyisen Lounais-Viron ja Pohjois-Latvian alueella. Läänin pääkeskukset olivat Viljandin ja Leolen linnoitukset.
Sakala mainitaan 1200-luvun alun kirjallisissa lähteissä (latinaksi muodossa Saccala, Sackala, Saccele, Saccale, läänin asukkaista käytettiin nimityksiä Sackalanenses, Saccalanenses), ennen kaikkea Henrikin Liivinmaan kronikassa. Liivimaan kronikka kuvaa Riian piispan ja Liivinmaan Miekkaveljien ritarikunnan valtausta ristiretken aikana. Sakalalaiset erottuivat tapahtumissa yhtenä sotilaallisesti vahvimmista ja poliittisesti johtavista voimista Virossa. Sota alueella alkoi vuonna 1208. Vaikka lääni asetettiin Riian piispan vallan alle vuonna 1212 allekirjoitetulla rauhansopimuksella, Sakala kukistettiin lopullisesti vasta vuonna 1223 toistuvien kapinoiden vuoksi.
Kirjallisuutta

Enn Tarvel: Sakala ja Ugandi kihelkonnad. I ja II osa..  Keel ja Kirjandus, 1968.
Rokai

Kadunristeys Rokaissa
Rokai on Kaunasissa, Liettuassa sijaitseva kaupunginosa. Se sijaitsee Kaunasin keskustasta etelään päin.
SNECMA Coléoptère

SNECMA Coléoptère
SNECMA Coléoptère oli 1950-luvulla ranskalaisten kehittämä erikoinen lentokone. Se oli yhden henkilön kone, jossa oli sylinterimäinen siipi. Se oli suunniteltu pysymään maassa pystyssä, joten se ei vaatinut kiitotietä eikä suurta lentoonlähtö- tai laskeutumistilaa. Siitä tehtiin useita prototyyppejä, sekä sitä kehitettiin ja testattiin monta kertaa, mutta jo suunnittelussa se osoittautui erittäin epävakaaksi ja vaaralliseksi.
Aiheesta muualla

http://www.aviastar.org/air/france/snecma_coleoptere.php
Saksan vaalijärjestelmä

Saksan liittopäivät sisältä
Saksan liittotasavallan vaalijärjestelmä säätelee liittovaltion kansallisen parlamentin, liittopäivien, jäsenten vaaleja. Saksan peruslain 38 §:n mukaan vaalien tulee olla yleiset, suorat, vapaat, tasa-arvoiset ja salaiset.  Lisäksi Saksan peruslaissa määrätään, että liittopäivien vaalit on pidettävä joka neljäs vuosi ja että voi äänestää ja tulla valituksi täytettyään 18 vuotta.
Kaikki muut liittovaltion vaaleja koskevat määräykset säännellään liittovaltion vaalilailla. Saksasta löytyy 299 yhden edustajan vaalipiiriä ja vähintään 299 edustajaa valitaan puoluelistoilta. Saksalaiset valitsevat kansanedustajansa kahdella äänellä; ensimmäinen ääni annetaan suoraan vaalipiirin ehdokkaalle, jonka on saatava vaalipiirissään eniten ääniä tullakseen valituksi. Toisella äänellä valitaan osavaltion puoluelista kustakin osavaltiossa puolueiden vaalikokousten vahvistamana. Äänestäjä saa jakaa äänensä kahdelle eri puolueelle. Yhden edustajien vaalipiirien voittajat valitaan ensin, ja loput paikat jaetaan suhteellisuuden säilyttämiseksi toisen äänestyksen perusteella. Jos puolue saa läpi enemmän ehdokkaita vaalipiireistä kuin sen suhteellinen osuus puoluelistaäänistä sallisi, syntyy niin sanottuja ylijäämäpaikkoja, jotka hyvitetään muille puolueille lisäpaikoilla suhteellisuuden varmistamiseksi ja näin liittopäivien koko kasvaa.  Sama edustaja voi olla ehdolla sekä vaalipiirissä että puoluelistalle. Saadakseen paikkoja suhteellisella edustuksella puolue tarvitsee vähintään 5 % puoluelistaäänistä tai sen on täytynyt voittaa vähintään 3 vaalipiiriä. Tämä sääntö ei koske kansallisten vähemmistöjen puolueita. Postiäänestys on mahdollista hakemuksesta ja jos siihen on perusteltu syy.
Saksan liittopäivien uudet vaalit on järjestettävä aikaisintaan 46 ja viimeistään 48 kuukautta vaalikauden alkamisen jälkeen. Jos liittopäivien vaalikausi päättyy ennenaikaisesti, ennenaikaiset vaalit on pidettävä 60 päivän kuluessa purkamispäätöksestä. Ennenaikaisia vaaleja on tähän mennessä järjestetty kolme: vuosina 1972, 1983 ja 2005. Liittopresidentti määrää lopullisen vaalipäivän ehdolla olevista päivistä, jonka on oltava sunnuntai tai yleinen vapaapäivä.
Itsenäinen ehdokas voi olla ehdolla vaalipiirissä, jos saa kerättyä vaalipiiristä vähintään 200 kannattajakorttia. Puolueet, joilla ei ole edustusta liittopäiville tai osavaltion maapäivillä, voivat asettaa omat puoluelistansa; jos saavat kerättyä vähintään 2000 kannattajakorttia tai vähintään 0,1 % osavaltion äänestäjistä.
Samuli Sainio

Samuli Sainio (31. tammikuuta 1971 Kemi – 30. kesäkuuta 2019 Obertsdorf, Saksa) oli suomalainen media-alan yrittäjä ja tuottaja. Sainio aloitti toimittajana vuonna 1990 Kemissä aloittaneessa Radio Ankkurissa. Sittemmin hän työskenteli Kiss FM:llä, Radio Cityssä ja Ylellä, viimeisimpänä Radio Nostalgiassa. Vuosien varrella Sainio kouluttautui työn ohessa tv-tuottajaksi ja siirtyi lähes kokonaan television puolelle. Hän toimi tuottajana mm. Bachelor Suomi, Bachelorette, Diili, Makumatka ja Kansanliike -ohjelmissa.
Sainio kuoli polkupyöräonnettomuudessa saamiinsa vammoihin Obertsdorfissa Saksassa. Hän oli kuollessaan 48-vuotias.
Sakaki (Nagano)

| Sakaki |
| --- | --- |
 lippu:  vaakuna

Valtio:  Japani
Prefektuuri:  Naganon prefektuuri
Pinta-ala:  
 – Kokonaispinta-ala:  53,64 km²
Väkiluku (2020):  14 020
 – Väestötiheys:  261,4 as./km²
Infobox OKVirheellinen NIMI-arvo: 
Sakaki (jap. 坂城町, Sakaki-machi) on Japanin maaseutukaupunki Naganon prefektuurin Hanishinan piirikunnassa. Siellä asuu 14 020 asukasta. Väestö on laskussa. Pinta-ala on 53,64 neliökilometriä ja väestötiheys 261,4 asukasta neliökilometrillä.
Väestönkehitys

Lähde:
| Vuosi | Väestö | Muutos |
| --- | --- | --- |
| 1995 | 16 776 |  |
| 2000 | 16 830 | +54 |
| 2005 | 16 463 | -367 |
| 2010 | 15 730 | -733 |
| 2015 | 14 871 | -859 |
| 2020 | 14 020 | -851 |
Revolutions (albumi)

| Revolutions Blind Channel |
| --- | --- | --- |

Studioalbumin tiedot
 Julkaistu: 1. lokakuuta 2016
 Tyylilaji: vaihtoehtorock
 Kesto: 38.57
 Levy-yhtiö: Ranka Kustannus
Listasijoitukset
  26. (albumilista)    6. (fyysinen albumilista)
Blind Channel muut julkaisut
|   | Revolutions 2016 | Blood Brothers 2018 |
Revolutions on Blind Channelin debyyttialbumi, joka julkaistiin 1. lokakuuta 2016.
Kappaleet

Bullet (With Your Name On It) – 3.37
Darker Than Black – 3.33
Enemy For Me – 3.20
Pitfall – 3.27
Deja Fu** – 3.33
Hold On To Hopeless – 3.42
What's Wrong – 3.32
My Revolution – 3.24
Another Sun – 3.28
Unforgiving – 3.39
Don't – 3.37  (Ed Sheeran cover)
Arvostelut

Imperiumi: 7/10
Kaaoszine: 9½/10
Soundi:
Aiheesta muualla

Revolutions Discogsissa (englanniksi)
Revolutions per Minute (Rise Againstin albumi)

| Revolutions Per Minute Rise Against |
| --- | --- | --- |

Studioalbumin tiedot
 Äänitetty : marraskuu – joulukuu 2002
 Julkaistu: 8. huhtikuuta 2003
 Tuottaja(t): Bill Stevenson, Jason Livermore
 Tyylilaji: Hardcore punk   Punkrock
 Kesto: 37.42
 Levy-yhtiö: Fat Wreck Chords
Rise Againstin muut julkaisut
| The Unraveling 2001 | Revolutions Per Minute 2003 | Siren Song of the Counter Culture 2004 |
Revolutions Per Minute on yhdysvaltalaisen punkyhtye Rise Againstin studioalbumi, joka julkaistiin vuonna 2003. Albumi oli Rise Againstin viimeinen Fat Wreck Chords -levy-yhtiön kautta julkaistu albumi. Se sisältää singlet "Heaven Knows", "Like The Angel" sekä cover-version Journey-yhtyeen kappaleesta "Any Way You Want It".
Kappaleet

Kaikki kappaleet kirjoittanut Rise Against, paitsi kappale 13.
Black Masks and Gasoline – 3.00
Heaven Knows – 3.23
Dead Ringer – 1.31
Halfway There – 3.41
Like the Angel – 2.46
Voices Off Camera – 2.17
Blood Red, White, and Blue – 3.38
Broken English – 3.25
Last Chance Blueprint – 2.14
To the Core – 1.33
Torches – 3.41
Amber Changing – 3.38
Any Way You Want It (Journey-cover) – 2.57
Kokoonpano

Tim McIlrath – laulu, kitara
Todd Mohney – kitara, laulu
Joe Principe – basso, laulu
Brandon Barnes – rummut
Chad Price – taustalaulu
Arvostelut

Allmusic:
Punknews.org:
Sammalinen (Padasjoki, Auttoinen)

| Sammalinen |
| --- | --- |
Valtiot:  Suomi
Maakunnat:  Päijät-Häme
Kunnat:  Padasjoki
Koordinaatit:  61°16′11″N, 25°03′38″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Kukkian reitin valuma-alue (35.78)
Laskujoki:  suo-oja 
Järvinumero:  35.786.1.009
Mittaustietoja
Pinnankorkeus:  152,9 m  
Rantaviiva:  0,922 km  
Pinta-ala:  1,864 ha  
Saaria:  ei saaria 
 fiSammalinen 
Sammalinen  on Päijät-Hämeessä Padasjoella  sijaitseva lampi.
Maantietoa

Lammen pinta-ala on 1,9 hehtaaria ja se on 350 metriä pitkä ja 100 metriä leveä. Lammella ei ole kartan mukaan saaria. Sen rantaviivan pituus on 900 metriä.
Vesistösuhteet

Lampi sijaitsee Kokemäenjoen vesistössä (vesistöaluetunnus 35) Längelmäveden ja Hauhon reittien valuma-alueen (35.7) Kukkian reitin valuma-alueella (35.78), jonka Heinäjoen valuma-alueeseen (35.786) se kuuluu. Lammen vedenpinnan korkeus on 152,9 metriä mpy.
Sardinian ralli 2007

|  Sardinian ralli 2007 |
| --- | --- |
 7. osakilpailu 16 osakilpailusta kaudella 2007. 


Palkintokoroke
Voittaja:   Marcus Grönholm  Timo Rautiainen  (Ford)
Toinen:   Mikko Hirvonen  Jarmo Lehtinen  (Ford)
Kolmas:   Daniel Sordo  Marc Martí  (Citroën)
Sardinian ralli 2007 (virallisesti 4. Rally d’Italia Sardegna 2007) oli Rallin MM-sarjan kauden 2007 seitsemäs osakilpailu, joka ajettiin 18–20. toukokuuta.